open-index/open-wikipedia-markdown huggingface dataset:
Payares (parroquia)

**Payares** ye una parroquia del conceyu asturianu de Ḷḷena. Ocupa l'estremu suroriental del conceyu, y llenda al sur y l'este cola provincia de Llión, al oeste coles parroquies de Samiguel del Río y Chanos de Somerón y al norte y noreste cola parroquia de Cabezón. Tien una estensión de  y una población de . Los más d'ellos, 77, viven nel pueblu homónimu, y los otros repártense ente los llugares d'El Brañiḷḷín, La Campa, Floracebos, La Malvea, El Nocíu, La Estación, La Pedrosa, Santa Marina y Viḷḷar. 

El pueblu de Payares, pola so condición de llugar de pasu obligáu nel camín que lleva a Castiella dende'l centru d'Asturies, ye nomáu en bien de dicires y cantares. Recoyeremos equí, ente los munchos que cita Luciano Castañón, los dos que vienen darréu:

*Cuando las tres Marías* (que son trés estrelles) *van al paliru, salen las de Payares al filandiru.*

*En Payares non te pares, en la Romía nin de noche nin de día.* 

Los payariegos, según se recueye nel llibru citáu, son denomaos *bainas*.

## Llocalidaes

### Sitios
* El Paraor
* El Ruḷḷu
* L'Umbriiḷḷu
* La Casa Tibigracias
* La Triema
* Polación

## Bibliografía
* Espediente colos topónimos oficiales de Ḷḷena 
* VV.AA., *Diccionario geográfico de Asturias*. Uviéu, Editorial Prensa Asturiana, 2000.
* Castañón, Luciano, *Diccionario geográfico popular de Asturias*. Uviéu, Servicio de Publicaciones del Principado de Asturias, 1990.

## Referencies

## Enllaces esternos
Puerto Montt

**Puerto Montt** ye una ciudá de Chile. La ciudá tien una población de  y tien una superficie de 1.673 km² (INE 2002).

## Referencies

## Enllaces esternos
Toluca (conceyu)

**Toluca** ye un municipiu al oriente del Estáu de Méxicu, en Méxicu y ye la capital del estáu. Llenda colos conceyos mexicanos de Zinacantepec, Almoloya de Juárez, Metepec, Calimaya, Otzolotepec, Lerma y Temoaya. El so área ye de 108.34 km², y la población de 4.428.080 habitantes. La capital municipal ye Toluca de Lerdo, la segunda población ye Calixtlahuaca.

## Etimoloxía del topónimu
Toluca identifícase col nome en náhuatl de **Tollocan** (cfr. náhuatl actual **Tolloh** (Dios Tolloh, y el sufixu de llugar -**can**). El so actual nome provién del náhuatl que significa "llugar onde ta'l dios Tolloh".

## Parroquies del municipiu
* Toluca de Lerdo
* Calixtlahuaca
* San Mateo Oztacatipan

## Referencies

## Enllaces esternos
Arrea, carreteru

**Arrea, carreteru** ye una tonada asturiana, habitual ente los cantantes del xéneru. Una de les versiones diz asina:

Ente los cantadores que la grabaron en discu figuren: Botón (1918 y 1927); Juanín de Mieres (1930); José Morán (1962); José Fernández, *[[El Tordín de Frieres]]* (1965); Manuel A. Trabanco con *[[Los Xustos]]* (1967); Roberto Morado (1971); Gerardo Orvíz (1975); Jorge Tuya (1979) o *[[El Che de Cabaños]]* (1981).

## Referencies

## Enllaces esternos
Dicires

**Dicires** foi un programa que s'emitió pela canal A7. Tratábase d'un diccionariu audiovisual del asturianu que constaba de 120 microespacios con una duración d'ente 20 y 40 segundos, lo que permitía la repetición del programa cinco veces al día. El programa estrenóse en marzu del 2011 y emitióse nestos horarios: enantes de Mirasturies: el pasáu recién, a les 09:45; enantes de la primer edición de TPA Noticias, que principia a les 14.00; enantes del programa Conexión Asturias, a les 18:00; enantes de la segunda edición de *TPA Noticias*, que principa a les 20.30; y enantes de la tercer edición de *TPA Noticias*, que s'emite a les 00.30.

Dicires yera una producción de TPA en collaboración con Ediciones Trabe y contó col asesoramientu llingüísticu del escritor Antón García y la realización de Juan Tizón y Sofía Castañón. Cada programa incluyía esbilla de términos propios del asturianu y del gallegoasturianu. Les pallabres incluyíes taben escrites y pronunciaes n'asturianu y traducíes, al final de cada espaciu, al castellanu, inglés, árabe, rusu y chinu. Na parte final de cada episodiu delles cares pronunciaben nes sos llingües la pallabra asturiana a la que se refería'l spot.

Esta serie taba realizada n'alta definición y tenía un formatu reconocible qu'incluyía delles propuestes estilístiques onde cada pallabra definíase con una imaxe, una aición, un soníu, un diálogu, una suxerencia poética o una música. A la hora d'ilustrar les pallabres, combinábense imáxenes de dellos ambientes d'Asturies grabaes espesamente pa la serie: rural y urbanu, mineru y marineru, y mozu y adultu. Amás, l'espaciu quería apartase de los paisaxes típicos asturianos y potenciar la imaxe actual y moderna del país.

## Referencies

## Enllaces esternos
Mirasturies, el pasáu recién

*Mirasturies, el pasáu recién* ye un espaciu documental de la Televisión del Principáu d'Asturies (TPA) que s'estrenó en xunetu del 2010. Trátase d'una serie de documentales de la Productora de Programes del Principáu doblaos al asturianu que percuerren la historia, el territoriu, la naturaleza, l'arte y les tradiciones del país en 50 capítulos. L'espaciu emitióse los llunes y vienres a les 9.30 hores.

## Referencies

## Enllaces esternos
Batura

***Batura*** foi un un microespaciu cultural n'asturianu presentáu por Vanessa Gutiérrez y que s'emitió pela RPA. L'horariu del espaciu yera de llunes a vienres a les 16:00, 17:00 y 18:00 con una duración de tres minutos caún. Los conteníos presentábense de forma monográfica a lo llargo de la selmana, de manera que se pudieran siguir de manera independiente o rellacionaos ente sí.
 
Al final de la selmana conocíase'l llugar d'Asturies nel qu'asocedieron tolos temes trataos. Vanessa Gutiérrez plantegaba un xuegu al oyente pa qu'adivinara cuála yera la ciudá o'l pueblu onde finalmente se cruzaben toles informaciones.
 
L'espaciu trataba temes de la cultura popular y de diferentes manifestaciones artístiques: cine, lliteratura, pintura, música y arquiteutura, ente otros. La gastronomía, la ciencia, la etnografía, la xeopolítica y la sociedá de diferentes llugares del mundu tamién teníen llugar nesti espaciu.

## Referencies

## Enllaces esternos
Iniciativa pol Asturianu

**Iniciativa pol Asturianu** ye un coleutivu creáu en 2011 que trabaya pola normalización del idioma asturianu y pol reconocimientu de los derechos llingüísticos de los sos falantes.

L'ámbitu de trabayu de la organización ye l'actual territoriu de la comunidá autónoma d'Asturies, anque trabaya al traviés de la collaboración con otres organizaciones del dominiu llingüísticu asturlleonés nos territorios onde l'asturianu o asturlleonés ye llingua propia.

Esta asociación busca espacios de normalidá pa la llingua asturiana, al traviés d'aiciones concretes que-y permita llegar a alcuerdos con entidaes de tou tipu que supongan afitar l'usu del asturianu n'ámbitos nuevos. Asinamesmo procura consensos y alcuerdos sobre l'usu del idioma, pero tamién fai usu de campañes reivindicatives nes situaciones nes que ye necesario.

## Oxetivos
* Movilizar a la sociedá asturiana pol futuru del idioma, dándo-y visibilidá al conflictu llingüísticu.
* Recuperar pal asturianu l'espaciu central como llingua común de toles persones d'Asturies y de tol dominiu llingüísticu asturlleonés.
* Afalar y collaborar con campañes de normalización llingüística.
* Vixilar el cumplimientu de la llexislación llingüística vixente, defendiendo los derechos de los falantes a los que se-yos nieguen.
* Trabayar pa la oficialización de tol corpus toponímicu tradicional asturianu, vixilando'l so usu per parte d'instituciones y empreses.
* Controlar el cumplimientu de les polítiques llingüístiques comprometíes, asina como afalar mayores graos de compromisu llingüísticu per parte de les insituciones y otres entidaes.
* Afalar la collaboración ente organizaciones de tol dominiu llingüísticu pa xenerar una conciencia ciudadana sobre la unidá del idioma y trabayar p'algamar oxetivos comunes.
* Internacionalizar la conocencia del idioma y del conflictu llingüísticu, al traviés d'aiciones culturales y de la denuncia énte los organismos estatales ya internacionales de la situación irregular que viven los ciudadanos asturianos no que cinca a la cuestión llingüística. Amás de trabayar con otres comunidaes llingüístiques con situaciones asemeyaes en cualesquier llugar del mundu.
* Afalar una reconocencia absoluta del asturianu como llingua oficial en tol territoriu asturianu, y xunto col eonaviegu o *a fala* na fastera correspondiente, amás de collaborar pa qu'esta reconocencia s'algame tamién nel restu de territorios onde l'asturianu ye llingua propia.
* Reclamar un estatus xurídicu d'oficialidá pal asturianu dientro de los organismos europeos.

## Ver tamién
* Idioma asturianu
* Conflictu llingüísticu

## Referencies

## Enllaces esternos
Camín de cantares

*Camín de cantares* foi una serie documental que s'emitió pela A7. Estrenáu en mayu del 2006, l'espaciu producíu por Ámbitu Audiovisual y presentáu por Xosé Antón Fernández ‘Ambás’, baxo la direición de Ramón Lluis Bande, llegó algamar medies d'audiencia del 30,2%, consiguiendo cuotes de share namás superaes poles retresmisiones de partíos del Real Sporting de Xixón. Al poco d'acabar esti programa, TPA estrenó Camín, espaciu que sigue la llinia marcada pol so antecesor.

A lo llargo de cuatro años, l'espaciu tuvo seis temporaes -en total 78 capítulos-. La cadena autonómica emitía'l programa tolos sábados, de 13:00 a 13:30, y lo redifundía los xueves de 9:00 a 9:30 y de 15:00 a 15:30. Anguaño, l'espaciu sigue emitiéndose en redifusión tolos sábados y domingos a les 15.00 hores.

N'avientu del 2010, la Xunta pola Defensa de la Llingua Asturiana entregó'l Pegoyu, el gallardón positivu de los Premios Andrés Solar, a esti espaciu
## Argumentu

Nel espaciu, Xosé Ambás percuerre'l territoriu asturianu p'amosar la tradición oral y la so diversidá llingüística. Sicasí, esti programa llegó a grabar capítulos en tierres llioneses, zamoranes y mirandeses, en Portugal, convirtiéndose en toa una radiografía del dominiu llingüísticu del asturllionés. 

Esta serie documental, inspirada nel Archivu de la Tradición Oral, quier contribuír a preservar y tresmitir la herencia cultural de los asturianos. L'espaciu tien tres partes diferenciaes: entrevista, recoyida de material y reellaboración contemporánea.

La mayor parte de los protagonistes de la entrevista son muyeres mayores de 70 años que rellaten les sos esperiencies y dibuxen la historia de la muyer del mundu rural asturianu nel sieglu XX. Xosé Ambás perecuerre con elles el pueblu y nel interior de la so casa faen alcordanza de dichos, cantares y música tradicional.

La última seición consiste na interpretación contemporánea de la música popular. Tolos capítulos de *Camín de cantares* ciérrense cola grabación nun estudiu de dalgún de los cantares y sones interpretaos pola protagonista.

## Normalización llingüística del asturianu
La serie emplega la llingua asturiana como llingua vehicular y foi reconocida pol so trabayu de normalización llingüística n’Asturies. En 2010 la Xunta pola Defensa de la Llingua Asturiana entregó-y el Pegoyu de los Premios Andrés Solar.

## Referencies
Camín

*Camín* ye un espaciu documental n'asturianu estrenáu pela A7 el sábadu 28 de mayu del 2011 a las 13.00 hores. El programa ye la continuación de Camín de cantares. L'espaciu, al igual que'l so antecesor, ta presentáu por Xosé Antón Fernández *Ambás* y dirixíu por Ramón Lluís Bande. Sicasí, la producción pasó d'Ambitu Audiovisual a la Productora de Programes del Principáu y De la Piedra Producciones.

## Argumentu
L'espaciu continúa y amplía la propuesta de *Camín de cantares* de los cuatro años anteriores. La serie propón, nos trece capítulos de la primer temporada, un viaxe per Asturies p'averase a les manifestaciones más enraigonaes de la cultura popular. Asina, recueye los oficios, arquiteutura popular, tradiciones, bailles, etcétera. La serie avera tamién a los espectadores asturianos el trabayu de los cunqueiros, goxeros, madreñeros, teitadores y el procesu d'elaboración del pan d'escanda, ente otros temes, xunto cola música tradicional, los
cantares y estremaes manifestaciones de la cultura oral, que son l'alma del programa.

## Estructura
Cada capítulu cuenta con dellos invitados qu'afonden nos estremaos conteníos. Los temes musicales de la serie van ser les asturianaes, los cantares pa la danza, los romances, los cuentos y un repertoriu ampliu de pandereta. Asina, la serie quier realizar un retratu axustáu de les formes de vida que perviven na Asturies rural. Amás, Ambás percuerre tol territoriu del país p'amosar la bayura del idioma asturianu, dalgo que yá caracterizaba a *Camín de cantares*.

## Referencies

## Enllaces esternos
El faru d'Iyán

**El faru d'Iyán** (*Salty's Lighthouse* na versión orixinal) ye una serie de dibuxos animaos pa neños pequeños, producida por The Canadian Broadcasting Corporation, Sunbow Entertainment, Smiley Guy Studios y TLC en 1998 n'asociación col Bank Street College of Education de Nueva York. El programa fala d'un neñu llamáu Iyán que xuega y deprende colos sos collacios nun faru máxicu. Amás de les aventures animaes d'Iyán y los sos amigos, la serie utiliza secuencies d'aición en vivo pa diferentes segmentos. 40 episodios foron producíos pa esta serie. Otra manera, l'espaciu pasó a la historia de la televisión asturiana al convertise na primer serie de dibuxos animaos -y el primer programa de ficción- doblada al asturianu.

## Versión n'asturianu

La versión na nuesa llingua emitióse nel añu 2002 per TeleAsturias. La serie foi traducida del orixinal inglés *Salty's Lighthouse* por un equipu lideráu pol periodista y escritor Xosé María Vega cola ayuda de l'Academia de la Llingua Asturiana. La cadena emitió la serie tolos vienres a les 20:45h, repitiéndola los sábados a les 15:30 hores. La torna de la serie tuvo de facese en Madrid (anque con voces asturianes) por falta de medios téunicos.

La presentación publica foi'l 20 de payares del 2002 nuna de les sales de los cines Yelmo Cineplex d'Uviéu. Nel actu participaron representantes de l'Alministración -el doblaxe contó con una ayuda de la Conseyería de Cultura- y proyeutáronse cuatro episodios de diez minutos de la serie. *El faru d'Iyán* taba llamada a convertise na primer serie qu'ayude a ver como normal ver la televisión n'asturianu. La mesma canal qu'empobinó'l proyeutu taba enfotada nella y tenía pensao enanchar campu faciendo más series, falándose incluso de facer na cadena una estaya de doblaxe con un calter estable. Sicasí, un cambiu na direición de la cadena dexó la serie nun casu aislláu de doblaxe n'asturianu.

## Referencies

## Enllaces esternos
* Asina se fixo ''El faru d'Iyán
* Primer capítulu d'''El faru d'Iyán
El Cuélebre y l'home l'espaciu

***El Cuélebre y l'home l'espaciu*** ye l'adaptación del cuentu homónimu d'Enrique Carballeira. Trátase d'un curtiumetraxe animáu realizáu nel 2004 que supunxo la primer y cuasi única esperiencia hasta’l momentu d'animación realizada n'asturianu. Esti espaciu foi emitíu per Oviedo Televisión.

## Referencies

## Enllaces esternos
La marcha d'echase

*La marcha d'echase* ye un videu musical pa echar a los neños a dormir, que se m’emite toles nueches en Canal 10 dende hai dellos años. Trátase d'una producción d'animación fecha pola empresa xixonesa Graficos Animación, protagonizada polos personaxes de la mitoloxía asturiana y que tien como fondu un cantar interpretáu por Anabel Santiago.

## Referencies

## Enllaces esternos
* Videu de La marcha d'echase
Asturias aquí

**Asturias aquí** foi un espaciu que s'emitió per TVE-Asturies y onde se produxo'l nacimientu de la televisión n'asturianu. N'abril de 1984, Carlos Rubiera principió una seición sobre llingua y cultura asturianes dientro del programa, que s'emitía ente la una y les dos del meudía, durando la seición de Rubiera alredor de la metá del tiempu del mesmu. 

En total, Carlos Rubiera, escribió y presentó 92 espacios de divulgación, con periodicidá selmanal y formatu de magacín. La esperiencia tuvo'l so puntu final en setiembre de 1986.

## Referencies

## Enllaces esternos
Conflictu llingüísticu

El **conflictu llingüísticu** pue surdir en sociedaes, siendo mui frecuentes a lo llargo de la xeografía de un país y constitúin l'oxetu d'estudiu d'estremaes rellaciones coles ciencies sociales. Tien llugar cuando dos o más grupos llingüísticos diferenciaos entren en contautu, pudiéndose sopelexar varies interpretaciones sobro les consecuencies d'esa situación.

## Introducción
Frente a la situación estable o estática del contautu de llingües, qu'ufre'l modelu de diglosia, nes situaciones de conflictu llingüísticu dos (o más) grupos llingüísticos constitúin comunidaes con intereses antagónicos nos que les llingües respeutives suelen vese como elementos en competencia.

Según dalgunos modelos de conflictu llingüísticu, el contautu de llingües siempres implica una situación de desequilibriu na qu'ún de los grupos llingüísticos ye dominante y l'otru o otros tán dominaos o oprimíos. Pa dellos autores, esta ye una situación dinámica, non determinista nin irreversible, sinón más bien desplicable atendiendo a condicionamientos sociales, nes situaciones conflictives caben delles posibles soluciones que van dende la desapaición por sustitución de la llingua dominada a la superación de la situación de desaxuste pente medies d'un procesu de recuperación del estatus, del capital simbólicu y del valir comunicativu de la llingua dominada.

## Referencies

### Bibliografía
* Juan Carlos Moreno Cabrera (2008) El nacionalismo lingüístico. Barcelona: Península.

* Jesús Tusón Valls "Lingüística. Una introducción al estudio del lenguaje, con testos comentados y ejercicios", d'Editorial Barcanova, editáu en 1984, y con ISBN 84-7533-210-2. La referencia ta nel capítulu 13, y tien por nome esi mesmu, "conflicto lingüístico".
Pieces

***Pieces*** ye un programa d'A7 que s'emite tolos xueves a les 23:45 hores. Trátase d'una revista audiovisual de cultura asturiana, dirixíu por Ramón Lluís Bande y presentada por Vanessa Gutiérrez. L'oxetivu del espaciu ye averar a los espectadores l'estáu actual de la cultura asturiana con una visión más innovadora en cuanto al llinguaxe, la edición y la producción de los conteníos. 

La música, el teatru, la lliteratura, la fotografía, la creación audiovisual y la música tradicional (gaita, baille y tonada) son les principales manifestaciones creatives qu'inclúi *Pieces*. El programa recueye amás una variedá grande de xéneros periodísticos como'l reportaxe, la entrevista, la noticia y la opinión, ente otros.

TPA produz esti espaciu en collaboración con De la Piedra Producciones. La televisión autonómica emitió'l primer espaciu d'este programa'l 31 de marzu de 2007 tando producíu por Ámbitu Audiovisual y, dende entós, ofreció más de 150 capítulos.

## Referencies

## Enllaces esternos
Antonio Medio

**Antonio Medio**  foi un actor y barítonu asturianu, conocíu como'l *barítonu de la voz de fierro*.

La mayor sonadía de **Medio** vino-y de la mano de la canción llírica, pero tamién participó en dos películes de la productora Asturias Films de Jesús Rubiera: *[[Jandro]]* y *El puente de la paz*. Tamién formó parte de la compañía teatral de Mary Carrillo. Depués de participar na revista *Aprendiz de marido*, con Lina Morgan y Quique Camoiras, tornó a Asturies onde trabayó xunto a Rosario Trabanco entamando festivales nes principales villes del Principáu.

**Antonio Medio** grabó una buena riestra de discos de zarzueles dando-y especial sonadía'l tema *Las campanas de Madrid*, romanza d' *Un día de primavera* del maestru Jesús Romo, con llibretu de los hermanos Fernández Shaw. Tamién formó parte del coro **Los Farapepes** del que formaba parte José González Cristóbal, *[[El Presi]]*.

L'escritor asturianu Luis Aurelio dedicó-y un sonetu:

::D'esa canción del mar, que ye un mermullu
::cuando duermen les foles en la playa
::y la lluna, selín, les besa y calla
::Poniendo mimu al cariciosu arrullu.
::D'esa canción, que ye retu d'orgullu
::cuando embiste'l cantil, y en blanca malla
::engüelve, empuxa, estira, rompe, estalla
::con un brío que sólo pue ser suyu,
::ansí la voz de Antonio, que un bon día
::deprendió la llición que-i ofrecía
::el mar del so Xixón..., pregoneru,
::dio, per uquier, tesoros del so arte;
::y per ello, se sabe en cualquier parte
::que Medio ye tenor de cuerpu enteru.

## Referencies
Tarcísio Filho

**Tarcísio Soares Magalhães Filho** , más conocíu como **Tarcísio Filho**, ye un actor brasilanu.

## Referencies

## Enllaces esternos
Alfredo Ignacio Álvarez Menéndez

**Alfredo Ignacio Álvarez Menéndez**  ye profesor titular del área de Llingua Española na Universidá d'Uviéu y imparte delles asignatures rellacionaes cola formación de profesores pa la enseñanza d'español como llingua estranxera. Foi direutor xeneral de Política Llingüística del Gobiernu del Principáu d'Asturies presidíu por Francisco Álvarez-Cascos. Amás, punxo clase d'asturianu nel Títulu d'Especialista en Filoloxía Asturiana nes primeres ediciones del títulu propiu. Tamién como docente, tuvo involucráu en Cursos de Doctoráu d'Asturianu impartiendo ún sobre'l Neutru de Materia que se dio va pocos años.

## Obra
Alfredo I. Álvarez Menéndez que pasó a ocupar el cargu que desempeñara n’anterior llexislatura Consuelo Vega, tien publicaos dellos trabayos y estudios en torno a la llingua asturiana. Nel cursu 1981-82 publicó n’Archivum, revista de la Facultá de Filoloxía de la Universidá d'Uviéu, l'artículu «Y por YOS: un caso de neutralización morfológica en asturiano», anque va ser na década de los noventa cuando atopemos la mayor producción d'estudios asturianísticos per parte del profesor. 

Foi ún de los supervisiones llingüísticos, en representación de la Universidá, de Propostas de normas ortográficas del galego-asturiano, normes qu'inda tán vixentes. En 1997 publica, xunto a la tamién profesora universitaria Virginia Gil Amate, "Teatro de la emigración asturiana en Cuba. Aproximación lingüística y literaria a la Biblioteca «Francisco de Paula Coronado»". Nesi mesmu añu ye coautor con Fernando Cuetos y José Ramón Alameda del Diccionariu de frecuencies léxiques del asturianu publicáu pola Academia de la Llingua Asturiana. 

Del productivu añu 1997 tamién ye la coautoría y edición del llibru El asturianu en el teatro de Perfecto Fernández Usarrote: comentario lingüístico, onde analiza les carauterístiques llingüístiques del autor astur-cubanu. Asinamesmo, collaboró cola Academia de la Llingua Asturiana na redaición de la Gramática de la llingua asturiana de la que tamién son coautores Ramón d'Andrés, Xosé Lluis García Arias y Ana Cano. Del mesmu añu que la Gramática ye l'artículu «Sobre el llamado “neutro de materia” y los sincretismos morfológicos», que forma parte de los estudios ofrecíos a la memoria de Cristóbal Rodríguez Alonso.

Aparte de la so carrera docente y investigadora, Álvarez Menéndez foi subdireutor del departamentu de Filoloxía Española ente los años 1993 y 1998, y direutor del Centru d'Enseñanza d'Español pa Estranxeros de la Universidá d'Uviéu ente 1999 y 2008, periodu nel que tamién foi responsable del Centru Examinador Oficial de los Exámenes DELE del Institutu Cervantes.

## Referencies

## Enllaces esternos
Premiu al Meyor Cantar

El **Premiu al Meyor Cantar** nació nel añu 2007 como reconocimientu del Gobiernu del Principáu d'Asturies a la creación musical en llingua asturiana o gallegoasturianu. Acordies coles bases, puen optar a esti gallardón les canciones con lletra n'asturianu o gallegoasturianu que se comercializaran ente’l 1 de xineru y el 31 d'avientu del añu anterior a la convocatoria, una y buenes sían obres
musicales de creación orixinal.

Un xuráu formáu por espertos en música y llingua asturiana escueye a los cinco finalistes, que van actuar en direuto na gala que se celebra con motivu del Día Internacional de la Llingua Materna. La Gala d'Entrega del Premiu suel retresmitise en direuto pela Televisión del Principáu d'Asturies (TPA). L’actu suel emprimar a les 19.00 hores nel Auditoriu de la Casa de la Cultura “Teodoro Cuesta”, de
Mieres del Camín. L'espectáculu inclúi la actuación del grupu ganador de l'anterior edición y ciárrase cola interpretación del cantar ganador.

Dende 2009, el galladornáu col Premiu al Mayor Cantar conviértese automáticamente nel representante asturianu nel festival Liet International.

El grupu ganador recibe como premiu una escultura creada pola artista María Jesús Rodríguez, que lleva por títulu “La Payarina ” (aluminiu, oleu y barniz. 18x18x4cm) y que tien un valor estimáu nel circuitu artísticu de más de dos mil euros. 

## Ganadores
* 2007: **Azul y gris** (Marta Mori), de Toli Morilla.
* 2008: **Nosh** (Carmen Trevías), d'Herbamora.
* 2009: **La nada y tu** (Antón García), d'Alfredo González.
* 2010: **Tierra** (Xera), de Xera.
* 2011: **Condenáu** (David Artime Coto), de Skama la Rede.
* 2012: **Si nun conoces Vaḷḷouta** (Macu González), d'Asturiana Mining Company.
* 2013: **Ensin ti** (Diego Díaz Martino), de Taranus.
* 2014: **Volviche** (Xosé Miguel Suárez Fernández), de Banda de Gaitas El Trasno.
* 2015 y 2016: **La lloca** (Xulio Arbesú), d'Anabel Santiago.
* 2017: **La ñeve y la esmeralda** (Luis Núñez), de Luis Núñez y los Folganzanes.

## Referencies

## Enllaces esternos
Verdasca

**Verdasca** surde en xineru de 2006 de la xuntanza d'un grupu de músicos mozos procedentes de la Escuela Municipal de Música de Llanera y la Banda de Gaites La Raitana. Basen el so repertoriu na reellaboración de música tradicional asturiana, aunque tamién igüen composiciones nueves. Una de les principales carauterístiques del grupu ye la mocedá de los sos componentes.

Nel 2010 espublicen el so primer discu, D’abéu, que contó cola producción musical de Lisardo Prieto y onde desendolquen una propuesta musical basada nun folk d'instrumentación acústica.

## Referencies

## Enllaces esternos
Fala Non Caduca

**Fala Non Caduca** ye un grupu musical asturianu.

## Biografía
Fala Non Caduca naz a primeros de 2007 de la inquietú que sintieron dellos componentes de bandes moces asturianes pola esploración de posibilidaes sonores nueves. Fala Non Caduca etiqueta’l so propiu soníu como “Mecigayu son”, al recoyer influencies ska, rock, funk, reggae, hip-hop, metal... amestaes con un claru componente identitariu asturianu y con presencia de la gaita nes sos composiciones. Amás, fai gala de la so actitú comprometía y reivindicativa pa cola situación de la llingua asturiana, los conflictos llaborales o la defensa del mediu ambiente. Fala Non Caduca llama nos sos cantares a actuar pa camudar les situaciones adverses. Depués de participar en dellos recopilatorios y trabayos coleutivos, en 2010 publicaron el discu "Tiempu de Povisa".

## Referencies
Escudu d'Onís

L**'escudu del conceyu [[Asturies|asturianu]] d'[[Onís]]** divídese en dos cuartos: 

:* Nel cuartu superior, sobre un fondu de montes, una fila de guerreros que representen a los que protagonizaron la batalla de Cuadonga.

:* Nel inferior, tamién sobre un fondo de montes, la figura de Pelayu, con corona y mantu real, empuñando nuna mano una espada y na otra la cruz de la Victoria con un anagrama formáu poles lletres “M” y “A”. 

Esti escudu foi inventáu por Octavio Bellmunt y Fermín Canella pa ilustrar la so obra "Asturias", nun teniendo reconocida sanción llegal.

## Ver tamién
*Escudos d'Asturies

## Referencies

## Enllaces esternos
Jean Cocteau

**Jean Maurice Eugène Clément Cocteau** , foi un poeta, dramaturgu, novelista, pintor, diseñador y cineasta francés, consideráu unu de los artistas franceses más influyentes del Sieglu XX. Tamién yera conocíu pola so homosexualidá, la cual foi notoria a lo llargo de la so carrera artistica.
Alcalde d'Onís

**Alcaldes d'[[Onís]]** de magar 1979:

#Toles llonxitúes mídense en píxeles
ImageSize = width:1600 height:550 #Tamañu de la imaxe: anchu, altu 
PlotArea = width:50 height:500 left:50 bottom:10 #Tamañu de la gráfica en sí dientro de la imaxe: anchu, altu, marxe esquierdu, marxe derechu
DateFormat = yyyy #Formatu de dates= y-cifra d'añu, m-cifra de mes, d-cifra de día.
Period = from:1979 till:2015 #Periodu de tiempu representáu: dende, hasta
TimeAxis = orientation:vertical #Orientación de la exa de tiempos: horizontal o vertical
ScaleMajor = unit:year increment:4 start:1979 #Escala

# Nun se da cuenta de cuándo choquen dos frases, asina qu'hai
# que moveles a mano cola variable $dx

Define $dx = 35 # shift text to right side of bar

PlotData=
#barra, color, anchu, ?, alliniamientu, tamañu de fonte (XS,S,M,L,XL)
 bar:Líderes color:red width:25 mark:(line,white) align:left fontsize:M
 
 #dende hasta desplazamientu($dx, píxeles) testu y enllaz
 from:1979 till:1983 color:orange shift:($dx,0) text:Fernando Díaz-Caneja Alonso, UCD (1979)
 from:1983 till:1987 shift:($dx,0) text:José Fernández García, PSOE(1983)
 from:1987 till:2011 shift:($dx,0) text:José Antonio González Gutiérrez, PSOE (1987)
 from:2011 till:2015 shift:($dx,0) text:José Manuel Abeledo Viesca, PSOE (2011)


## Referencies

## Enllaces esternos
Tarnobrzeg

**Tarnobrzeg** ye una ciudá de 48.049 habitantes (2014) en Polonia, dientro del Voivodatu de Subcarpacia. Ye capital de conceyu na provincia de Subcarpacia. Enantes taba na Voivodina de Tarnobrzeg (1975-1998). 

## Ciudaes hermaniaes
Les ciudaes hermaniaes con Varsovia son: 
* Banska Bystrzyca, Eslovaquia 
* Chernichov, Ucraína

## Referencies

## Enllaces esternos
 
* Páxina official
Xipa guasú

La **Xipa Guasú** tamién llamada ***chipa guasú***, ye un pastel de maíz cocíu al fornu (*tatakua* en guaraní), y constitúi una de les 70 variedaes identificaes de xipa, comida orixinaria de los guaranís, y polo tanto, típica del Paraguái y del Noreste arxentín (zones qu'heriedaron munches coses de la cultura guaraní).

Ye guarnición obligada nos “asaos” (xuntes de calter social y/o familiar que se realicen al rodiu la mesa na que se sirven distintos cortes de carne vacuno o gochu, chorizos y morcielles).

Como tou platu de la gastronomía paraguaya poseye, por razones d'orde históricu debidamente comprobaes, un altu valir proteicu.

## Orixe del nome
La “xipa guasú” debe'l so nome a la conxunción de dos vocablos. El primeru, *“xipa”*, que xenéricamente noma a un conxuntu de pasteles d'estremaos tipos que tienen al maíz como base de preparación y que faen parte del denomáu *“tyra”*, términu guaraní que sirve pa denomar tou alimentu que se consume p'acompañar al “mate cocío”, el lleche o'l café, o que simplemente prepárase pa s'usar de complementu d'otros platos. El segundu de los vocablos qu'intervienen na formación del nome, “guasú”, significa en guaraní “grande”, de que s'albidra que la “chipa guasú” ye, de dalgún xeitu, la más grande de les xipes.

## Ingredientes
Empléguense na preparación de la “xipa guasú” cebolles medianes, agua, sal fino, grasa de gochu o mantega vexetal, güevos, quesu fresco, lleche y maíz (panoya tierna de maíz).

## Preparación
Prepárense les cebolles nún sartén con una pizquina d'aceite y sal, y déxase enfriar. Mázase la grasa (o mantega vexetal, o bien, tamién pue utilizase aceite) hasta que quede blanco y esplumoso y amiéstense ún a ún los güevos y el quesu esfaraguyao, ensin dexar de mazar la mestura. Amiéstase la cebolla, l'agua d'ésta y el maíz rallao o pasaos per máquina de moler (tamién puen llicuase o procesar), y el lleche.

Mécese llueu too comenientemente y vértese la pasta obtenío nún recipiente pa fornu.
Cocínase en fornu, llixeramente caliente (a 200&nbsp;°C) per una hora y media, o hasta que, al pinchalo, ésta salga seco.

Otra variable de “xipa guasú” pue preparase ensin güevos, nesi casu se añadiráse más lleche.

## Otros datos d'interés
La “xipa guasú” prepárase como la “sopa paraguayo” pero utilizando maíz en llugar de fariña de maíz.

Según dalgunos estudiosos de la historia social del Paraguái, tola gastronomía popular paraguaya que se solidifica como pequeña industria familiar llueu de la Guerra del Paraguái escontra la Triple Alianza (Arxentina, Brasil y Uruguái, ente 1864 y 1870), ye mui contundente en conteníu calóricu pos la situación que sobrevieno nel país llueu del xenocidiu que significó esi gran conflictu bélicu fizo que los alimentos escasearen, por esa razón tola cocina paraguaya tien altu conteníu proteicu atendiendo al fechu de que les comíes diaries yeren escases.

## Referencies
* “Tembi’u Paraguái” de Josefina Velilla de Aquino

## Referencies

## Enllaces esternos
*Informatik 
*Cocina del mundu 
*Recetes
Bandera de Carreño

La **bandera de Carreño** (Asturies), ye rectangular. Ye enforma paecida a la bandera conceyera de Xixón. Ye d'un llargu igual a trés medios el so ancho, blanca, con un ribete bermeyu d'un anchu equivalente a un quintu del de la bandera. Lleva l'escudu d'armes del Ayuntamientu nel centru.

Tien el so orixe na conseña delegada a la provincia marítima de Xixón por Real Orde de 30 de xunetu de 1845, qu'indicaba les *"conseñes que deben llargar nel tope mayor los buques mercantes de les diferentes provincies marítimes españoles, al mesmu tiempu qu'arbolen nel picu'l pabellón nacional, pa estremase unos d'otros na mar y a la vista de los puertos"*.

## Referencies

## Enllaces esternos
Toponimia asturiana

## La recuperación de la toponimia tradicional
Una de les reivindicaciones del movimientu asturianista políticu y cultural ye'l recobramientu de la toponimia tradicional asturiana. D'esta mientre, dende la fundación de Conceyu Bable, en 1974, y de l'Academia de la Llingua Asturiana, en 1981, ficiéronse estudios abondo sobre esta materia.

A nivel alministrativu, la Conseyería de Cultura del Principáu d'Asturies creó la Xunta Asesora de Toponimia en 1985, y encargó-y un estudiu pormenorizáu de los topónimos tradicionales d'Asturies. Dempués de dos años de trabayu, asoleyóse una rellación de nomes de llugar que, por embargu, nun recibió sanción llegal denguna. Polo demás, esti trabayu contenía múltiples errores y, tres la so espublización, la Xunta de Toponimia disolvióse.

La situación nun camudó hasta la promulgación de la Llei autonómica 1/1998 d'Usu y Promoción del Bable/Asturianu, a valir anguaño. El so artículu 15.1 establez:

En cumplimientu d'esti mandatu llegal, el Conseyu de Gobiernu del Principáu d'Asturies aprobó dos decretos que desendolcaben la Llei d'Usu en materia de toponimia: El Decretu 38/2002, pol que se regula la Xunta Asesora de Toponimia del Principáu d'Asturies, y el Decretu 98/2002, por el que s'afita'l procedimientu de recuperación y fixación de la toponimia asturiana.

## [[Decretos d'oficialización de la toponimia tradicional asturiana|Llista de decretos]]
: (Ver llistáu)

### Espedientes toponímicos aprobaos
El procesu de recobramientu de la Toponimia tradicional, qu'inda nun finara, escomenzó oficialmente'l mes de xunu del añu 2004, cuando se constituyó la Xunta Asesora de Toponimia del Principáu d'Asturies. De secute, los conceyos de Carreño y El Franco fueron los primeros en solicitar la restauración de la so toponimia tradicional, siendo siguíos por numberosos conceyos. A fecha de febreru de 2019, la Xunta de Toponimia actuara en **63** de los **78** conceyos asturianos, y aprobáronse **65** decretos d'oficialidá de la toponimia tradicional (ver la llista decretos).

Nestos decretos fáise oficial la toponimia tradicional asturiana, que fuera sustituyía poles diferentes alministraciones con poder n'Asturies y qu'apurrieron nomes castellanizaos, la mayor parte de les veces, frutu del caprichu del autor. Solo n'aquellos casos onde les formes castellanizaes tienen dalgún raigañu popular, establécense los dos topónimos como oficiales.

### Espedientes toponímicos pendientes
* Conceyos pendientes: Allande, Cuideiru, Ibias y Navia.

### Exemplos de nuevos topónimos oficiales




## Ver tamién
* 

## Referencies

## Enllaces esternos
* Llista oficial de  decretos de toponimia , na web de la Oficina de Política Llingüística del Principáu d'Asturies.
* Toponimia Oficial d'Asturies. Páxina web de Softastur
* Buscador de la toponimia asturiana , na web de la Oficina de Política Llingüística del Principáu d'Asturies.
* Buscador de topónimos asturianos, de *Toponimia asturiana. El porqué de los nombres de nuestros pueblos*, Xosé Lluis García Arias, Editorial Prensa Asturiana - La Nueva España.
* Mapa oficial d'Asturies , onde yá vien la toponimia tradicional (actualizáu a fecha d'agostu de 2009).
Escudu de Carreño

L**'Escudu de [[Carreño]]** (Asturies), a diferencia d'otros conceyos, l'ayuntamiento solicitó al Gobernador Civil de la Provincia una concesión pa poder usar y timbrar les sos comunicaciones oficiales con un sellu. Autorización qu'obtién en 1866.

El conceyu emplegara como armes, les propies de fonduxe d'igual nome, orixinarios de la villa de Candás.

El so escudu ta formáu por una águila d'oru coles pates posaes en dos ruedes de carru, na exa dos flores de lis. La bordura tien ocho aspes d'oro. Al timbre, corona real, zarrada. 

## Ver tamién
*Escudos d'Asturies

## Referencies

## Enllaces esternos
Roquete

El **roquete** ye una vistidura eclesiástica de llinu asemeyada al alba pero más curtia y que se lleva ensin ceñir al cuerpu. Es asemeyada al sobrepelliz pero cola diferencia de que les mangues son estrenches. 

L'usu del roquete quedó dende'l sieglu XIII pa los obispos y pa dellos callondrigos siendo'l sobrepelliz propiu de tolos clérigos. El roquete parez que yá s'utilizaba nel sieglu IX pero'l so nome actual deriváu del llatín *roccus* o del alemán *rock* (hábitu) nun s'entama a usar hasta'l sieglu XIII. Nel sieglu XX, el roquete ye d'usu común nes celebraciones llitúrxiques nos ministros relixosos seyan ordenaos o ten en víes de selo. Los obispos, presbíteros y diáconos úsenlos según del derechu. Los seminaristes y los acólitos tamién lu usen. 

Existen dos tipos: 

*el Roquete de cuellu romanu (cuadráu) 
*el Roquete de cuellu redondu

El Papa, los cardenales y los obispos úsenlu debaxo de la muceta.

## Referencies

*El conteníu d'esti artículu incorpora material d' *Arqueología y bellas artes*, de 1922, de Francisco Naval y Ayerbe, que ta nel dominiu públicu.
Armando Felgueroso

**Armando Felgueroso Suárez**  ye un actor de teatru y monologuista asturianu.

## Inicios
Inicia la so carrera artística a la temprana edá de 9 años, en 1973, embaxo les directrices y enseñances de José Luis Cueto Arias, "Pin el Cuetu", quien, amás de dirixilu, escribe-y los sos primeros monólogos. 

Dos años más tarde, xúntase al cuadru escénicu del grupu folklóricu "Atapecer", creáu pola collaboración de Cueto y "La Mariñana", sitiu onde s'aposienta hasta la desapaición del mesmo nel añu 85, interpretando diálogos y obres de teatru de "Pachín de Melás" y del mesmu "Pin el Cuetu" y acompañando too ello col so llabor monologuista como "Min de les Pieces", que lu llevará a ganar premios en diferentes concursos, como'l d'Avilés, la muestra "Ciudad de Oviedo", el de la "Universidá Popular de Xixón" y el de "Mercaplana", qu'algama dos vegaes.

Tres la creación de la Sociedad Artística Popular, nel añu 1986, entra na Xunta Direutiva, pa que lu nomen bien llueu direutor artísticu y coordinador d'actividaes.

## Actor de la Compañía Asturiana de Comedias
Acabante 1987, súmase al repartu de la Compañía Asturiana de Comedias, participando hasta anguaño nos montaxes del grupu, tanto como actor como responsable d'illuminación y, dende 2007, como axudante de direición.

## Monologuista: "Min de les Pieces"
En mayu de 1991, fúndase l'AICA (Asociación d'Intérpretes de la Canción Asturiana), formando parte d'ella tamién cuasi dende la so fundación, sofitando dende dientro la dignificación del monólogu asturianu y guetando siempre pola participación en certámenes de costumismu, como'l Salón de Teatru Costumista de Candás o'l de Piedrasblancas, ente otros.

## Otros trabayos
Per otru llau, collabora en dos curtiumetraxes asturianos a principios de los años 90: *Xicu'l toperu*, de Gonzalo Tapia y Paisaxe con figura, d'Arturo Castro. 
Nel añu 2000, escomienza el so camín televisivu nel programa "La Gran Manzana" de Teleasturias, onde dará vida al intrépidu reporteru "James Corigos" durante tres años y mediu. 
Más recientemente rueda, embaxo la direición de Juan José Campanella, la serie de televisión *Vientos de agua* y participa nel rodaxe de la película *Oviedo Express*, de Gonzálo Suárez.

## Premios y reconocimientos
El Salón de Teatru Costumista de Candás-y diera'l premiu "Aurora Sánchez" al Meyor Actor del añu 2009.

## Referencies

## Enllaces esternos
Atlacomulco

**Atlacomulco** ye un municipiu al norte del Estáu de Méxicu, en Méxicu. Llenda colos conceyos mexicanos d'Acambay, Temascalcingo, Jocotitlán y con Timilpan. El so área ye de 238.34 km², y la población de 77.831 habitantes. La capital municipal ye Atlacomulco de Fabela, la segunda población ye Toxi.

## Etimoloxía del topónimu
Atlacomulco identifícase col nome en náhuatl de **Atlacomolco** (cfr. náhuatl actual **Atlacomol**li (pozu, y el sufixu de llugar -**co**). El so actual nome provién del náhuatl que significa "llugar de pozos".

## Parroquies del municipiu
* Atlacomulco de Fabela
* Toxi

## Referencies

## Enllaces esternos
Tlalnepantla de Baz

**Tlalnepantla de Baz** ye un municipiu al centru del Estáu de Méxicu, en Méxicu. Llenda colos conceyos mexicanos d'Atizapan de Zaragoza, Tultitlán, Cuautitlán Izcalli y con Ecatepec de Morelos. El so área ye de 238.34 km², y la población de 77.831 habitantes. La capital municipal ye Tlanepantla, la segunda población ye Tequesquinahuac.

## Etimoloxía del topónimu
Tlalnepantla identifícase col nome en náhuatl de **Tlalnepantlah** (cfr. náhuatl actual **Tlal**li (terra, y el sufixu de llugar -**nepantlah**). El so actual nome provién del náhuatl que significa "llugar al centro de la terra".

## Parroquies del municipiu
* Tlalnepantla
* San Juan Ixhuatepec

## Referencies

## Enllaces esternos
Ecatepec de Morelos

**Ecatepec de Morelos** ye un municipiu al centru del Estáu de Méxicu, en Méxicu. Llenda colos conceyos mexicanos de Tecamac, Nezahualcoyotl, Coacalco de Berriozabal y con Tlalnepantla de Baz. El so área ye de 238.34 km², y la población de 77.831 habitantes. La capital municipal ye San Cristóbal Ecatepec, la segunda población ye Jalostoc.

## Etimoloxía del topónimu
Ecatepec de Morelos identifícase col nome en náhuatl de **Ehecatepec** (cfr. náhuatl actual **Eheca**tl (aire o vientu, y el sufixu de llugar -**tepec**). El so actual nome provién del náhuatl que significa "llugar al monte del vientu".

## Parroquies del municipiu
* San Cristóbal Ecatepec
* Tulpetlac

## Referencies

## Enllaces esternos
Quesu de Pría

El **quesu de Pría** ye un tipu de quesu que s'ellabora nel oriente d'Asturies.

## Zona de producción
Ellabórase esclusivamente na parroquia llanisca de Pría, nos llugares de Belmonte, Garaña, Llames, La Pesa, Piñeres, Silviella y Villanueva. Ye una zona costera y de clima oceánicu, con temperatures seles y precipitaciones abondoses que propicia l'apaición de paciones.

## Ellaboración
Utilízase lleche pasteurizao de vaca, a la que se-y amiesta ñata de lleche d'oveya. Calezse a 30 °C con cuayu natural, marciando dempués d'una media hora. Llueu, cúrtiase la cuayada resultante y se vuelve a recalentar (35 °C) pa que la grana gane en consistencia. Entós, introdúcese nos moldos y se caltién presando 24 hores, pa darréu salalo en salmoria.

Tres oriar, déxase na cámara de maduración ente ún y dos meses. Será entós cuando se realice'l fumáu, realizando por ficción de maderes de carbayu (principalmente) y de fayes, que poseyen poca combustión. Al tar el fumu xenerao n'anovamientu continuu, evítase que los compuestos nocivos perxudiquen al quesu, que pola contra ganará en sabor y arume.

El tiempu de maduración y curación determinará'l so máximu puntu de calidá, aconseyándose los que cuenten con 2 meses de curación.

## Carauterístiques

Trátase d'un quesu semiblandio, de forma cilíndrica y llaterales redondos. La so pasta ye de consistencia firme, de color blanco-mariella. y presenta dellos güeyos de pequeñu tamañu. Tien dos tamaños estándar; un d'ente 500 y 800 gr y el mayor, de 1,5 o 2 kilogramos. Tien una corteya dura y nidia y de color parda. Tien un tastu sele, con un carauterísticu golor a fumu.

## Variedaes
Esiten dos clases; el ***semicurao de Pría*** y el ***quesu fumao de Pría***, de mayor sonadía.

## Ver tamién
* Quesos d'Asturies

## Referencies
Muela (horru)

Una **muela** ye una pieza cuadra o circular de piedra con forma de rueda de molín o plana y emplégase pa que los roedores nun xuban pel pegollu hasta l'horru o la panera. En Galicia llámenlos *tornarratos*.

## Referencies

## Enllaces esternos
Cuando oigo sonar la gaita

**Cuando oigo sonar la gaita**, tamién llamada **Cuando oigo tocar la gaita**, ye una tonada asturiana. Una de les versiones diz asina:

Cuando oigo tocar la gaita

y oigo tocar el punteru

acuérdome d'aquellos tiempos

de cuando yera pequeñu,

que llegaba mio pá pa casa

descolgaba la gaita, 

ponía'l fuelle aquí,

el punteru aquí

soplaba y sonaba así.

D'ente los cantadores de tonada que la grabaron en discu atópense: Miranda, 1927 (siguida de *Soi de Llangréu* ); Lauro Menéndez, 1929; Manolo San Claudio, 1969; Juanín de Mieres, 1975; o Diagmina Noval y Alfredo Canga , 1978 y 1991.

## Referencies
Héctor Pérez Iglesias

**Héctor Pérez Iglesias**  ye un escritor asturianu y llicenciaú n'Historia pola Universidá d'Uviéu. 

Ta consideráu por munchos críticos como una de les voces más importantes de la lliteratura asturiana más moza.

Depués d'asoleyar el llibru *Las tardes baldías* en castellanu (KRK, 2004; Premiu Asturias Joven de Poesía 2003), publicó *Prisión de náufragu* (Trabe, 2006), *L'amarga cazumbre* (Trabe, 2008; Premiu Nené Losada Rico de Poesía 2006), *Como crecieres tu* (Trabe, 2008; Premiu Teodoro Cuesta de poesía 2007), *Desinencies* (Ámbitu, 2009), *Lo peor del bon tiempu* (Trabe, 2010; Premiu Fernán Coronas de poesía 2009). Algamó los premios Elvira Castañón de Poesía 2009 pola obra *Aquella xente nunca sabía aú llevaben les carreteres xunta les que vivíen* (Trabe, 2011) y Llorienzu Novo Mier de l'Academia de la Llingua Asturiana 2011 pola obra *La mano vacía*. Nel añu 2012 gana'l XV Concursu de Cuentos pola Oficialidá col testu tituláu *Puertes abiertes*, concursu que tornaría a ganar nel añu 2018 pol so cuentu *Que trata de lo que me cuntó’l mio maestru al dexar l'abadía*

Arriendes d'ello tien asoleyao obra en revistes como Formientu.

## Referencies

## Enllaces esternos
Norino'l Gaiteru

**Honorino García Fernández** , más conocíu como **Norino'l Gaiteru**, foi un gaiteru de Sotrondio, Asturies.

## Delles notes biográfiques
Blas Honorino García Fernández, nació'l diecisiete de setiembre de 1917, en L'Alcargu, Sotrondio, conceyu de Samartín del Rei Aurelio. Norino venía de raza de gaiteros: so pa, Leandro García Rodríguez, *Leandrón* (1885-1947), facía gaites (hubiere deprendío con Manuel Ablanedo, *Manolín de la Carrera*) amás de tocales y foi maestru de los sos fíos Arturo y Belarmino. Pero magar que tenía en casa quién-y deprendiere y instrumentu pa ello, la cosa foi que Norino emprincipió solu a tocar.

Inda con nueve años, echóse p'alantre y na romería de Blimea, atrevióse a pedí-y la gaita al gaiteru *Marcelo l'Avicucu* pa tocar dellos cantarinos de la dómina que yá sabía. La novedá del rapacín gaiteru espardióse pela fiesta y llegó a oyíos del pá, que se presentó aende mui llueu y mandó-y tocar. Norino echó la gaita al costazu, contando que'l pá diba regañalu, pero n'acabando de tocar, dixo-y: "Fiyu, mañana perfáigote una gaita" Y esa foi la primer gaita que tuvo.

Naquella dómina, pel branu, yera costume dir la mocedá los domingos a La Campeta a baillar hasta l'atapecer, y llevánbenlu a él y al tamboriteru Guillermo de Cabañesnueves. Nun ganaba gran cosa: nos díes meyores, marchaba pa casa con tres reales que-y pagaben a escote y que repartía col tamboriteru.

## Videos
* Norino con la Bandina en Gente.
* Norino'l Gaiteru presentó'l so discu na Casa Conceyu de Xixón.

## Referencies

## Enllaces esternos